**ΔΗΜΟΣ ΜΟΣΧΑΤΟΥ–ΤΑΥΡΟΥ**

**-------**

**ΝΟΜΙΚΗ ΥΠΗΡΕΣΙΑ**

**αρ. πρωτ. Δ.Υ /12-12-2024**

**---------**

**Προς : ΤΟΝ κ. ΠΡΟΕΔΡΟ ΚΑΙ ΤΑ ΜΕΛΗ**

**ΤΗΣ ΔΗΜΟΤΙKΗΣ ΕΠΙΤΡΟΠΗΣ**

**ΔΗΜΟΥ ΜΟΣΧΑΤΟΥ – ΤΑΥΡΟΥ**

**ΓΝΩΜΟΔΟΤΙΚΟ ΣΗΜΕΙΩΜΑ**

**Των Δικηγόρων του Δήμου Μοσχάτου–Ταύρου Ηλία Ν. Μπιζάνη και Ευγενίας Β. Παπαθεοδώρου.**

**ΘΕΜΑ :** Λήψη απόφασης για την κατ΄ εξαίρεση ανάθεση σε εξωτερικό δικηγόρο της διεκπεραίωσης τρεχουσών δικαστικών υποθέσεων και της παροχής συμβουλευτικών υπηρεσιών σε νομικές υποθέσεις του Δήμου Μοσχάτου-Ταύρου.

**--------------------------------**

Κύριε Πρόεδρε ,

Σε σχέση με το θέμα σας εκθέτουμε τα ακόλουθα :

Μετά την αποχώρηση (λόγω συνταξιοδότησης) στις 21-2-2022 από την Υπηρεσία ενός εκ των τριών δικηγόρων της Νομικής Υπηρεσίας του Δήμου, νομικού συμβούλου του Δήμου με σχέση έμμισθης εντολής, **η οργανική αυτή θέση του νομικού συμβούλου παραμένει κενή μέχρι σήμερα, ήδη δηλαδή για χρονικό διάστημα που υπερβαίνει τους τριάντα μήνες .**

Η διαδικασία πρόσληψης νομικού συμβούλου με πάγια μηνιαία αντιμισθία και με σχέση έμμισθης εντολής στην κενή οργανική θέση που προβλέπεται στο άρθρο 5 στον Οργανισμό Εσωτερικής Υπηρεσίας (Ο.Ε.Υ.) του Δήμου Μοσχάτου – Ταύρου (ΦΕΚ 683 Β΄/28-2-2019) υπό τον τίτλο ''ΘΕΣΕΙΣ ΠΡΟΣΩΠΙΚΟΥ Α. ΕΙΔΙΚΕΣ ΘΕΣΕΙΣ'', σύμφωνα με τις διατάξεις των άρθρων 165 παρ. 1 ν. 3584/2007, 43 παρ. 2 ν. 4194/ 2013 και 11 παρ. 1 ν. 1649/1986, παραμένει σε εκκρεμότητα.

Κατόπιν της ως άνω αποχώρησης του ενός νομικού συμβούλου και μέχρι την πλήρωση της ως άνω κενής οργανικής θέσης, το αυτοτελές Τμήμα της Νομικής Υπηρεσίας του Δήμου απαρτίζεται από δύο (2) δικηγόρους, οι οποίοι είναι βεβαρημένοι με τον χειρισμό των πολυάριθμων και πολυποίκιλων δικαστικών υποθέσεων του Δήμου και των τεσσάρων δημοτικών νομικών προσώπων, που εκκρεμούν ενώπιον των πολιτικών και διοικητικών δικαστηρίων ,ενώπιον των οποίων υποχρεούνται να παρίστανται σχεδόν σε καθημερινή βάση ,καθώς επίσης με τον χειρισμό μεγάλου εύρους εξωδικαστικών θεμάτων και δυσχερών νομικών ζητημάτων που ανακύπτουν, αλλά και με την καθημερινή ανάγκη γνωμοδοτήσεων προς τα συλλογικά όργανα του Δήμου και παροχής νομικών συμβουλών για τη διασφάλιση του νομότυπου των πράξεων των οργάνων του Δήμου και των εννόμων συμφερόντων του Δήμου.

**Εξαιτίας της συσσώρευσης πληθώρας νομικών υποθέσεων, δικαστικών και εξωδικαστικών, ο χειρισμός των οποίων δεν επιδέχεται αναβολή**, καθίσταται επιτακτική η ανάγκη, προς τον σκοπό της εύρυθμης λειτουργίας της Νομικής Υπηρεσίας του Δήμου και κατ΄ επέκταση της προάσπισης των συμφερόντων του Δήμου, κατ΄εξαίρεση ανάθεσης της διεκπεραίωσης κάποιων τρεχουσών υποθέσεων, σύμφωνα με το άρθρο 72 ν. 3852/2010, όπως ισχύει, το οποίο προβλέπει την κατ΄εξαίρεση ανάθεση με απόφαση της Δημοτικής Επιτροπής σε δικηγόρο εξώδικου ή δικαστικού χειρισμού ανά υπόθεση ζητημάτων, τα οποία έχουν ιδιαίτερη σημασία για την προάσπιση των συμφερόντων και την εύρυθμη λειτουργία του Δήμου, η δε αμοιβή του ορίζεται σύμφωνα με το άρθρο 281 του ν. 3463/2006.

Σημειώνεται ενδεικτικά ότι με την πράξη 3/2015 Κλιμ. Τμ. 1 του Ελεγκτικού Συνεδρίου σε όσους Δήμους έχουν συσταθεί με τον Ο.Ε.Υ οργανικές θέσεις δικηγόρων με πάγια αντιμισθία, οι οποίες παραμένουν κενές, έχει κριθεί ότι επιτρέπεται να παρασχεθεί εντολή σε δικηγόρο για διεκπεραίωση δικαστικών ή εξώδικων νομικών υποθέσεων του Δήμου μετά από σχετική εντολή που παρέχεται μόνο κατά συγκεκριμένη υπόθεση με λήψη σχετικής απόφασης από την Δημοτική Επιτροπή του Δήμου .

Ενόψει των παραπάνω εισηγούμαστε την κατ΄εξαίρεση ανάθεση, σύμφωνα με το άρθρο 72 ν. 3852/2010, όπως ισχύει, της διεκπεραίωσης των ακόλουθων τρεχουσών υποθέσεων:

1. Ανάθεση του δικαστικού χειρισμού της από 06/11/2023 με αριθ. καταχ. ΕΦ2235/06-11-2023 εφέσεως του Α…….. Φ…… του Κ…..κατά του Δήμου Μοσχάτου-Ταύρου, η οποία συζητείται την 05/02/2025, ενώπιον του Τριμελούς Διοικητικού Εφετείου Αθηνών ή σε κάθε μετ΄ αναβολή συζήτηση με την οποία ο εκκαλών ζητά να γίνει δεκτή η έφεση του και η πρωτόδικη αγωγή του: α) συνδρομή του/της δικηγόρου κατά τη σύνταξη απόψεων και τον σχηματισμό διοικητικού φακέλου, σε συνεργασία με κάθε αρμόδια Υπηρεσία του Δήμου, στο πλαίσιο της υποχρέωσης του Δήμου κατά τα άρθρα 129 και 149 Κώδικα Διοικητικής Δικονομίας να αποστείλει απόψεις και διοικητικό φάκελο στο Δικαστήριο. Η αμοιβή του δικηγόρου για την ενέργεια αυτή θα καθοριστεί με βάση τις διατάξεις του Κώδικα Δικηγόρων για εξωδικαστική απασχόληση (αμοιβή με χρονοχρέωση κατ΄άρθρο 59 του Κώδικα περί Δικηγόρων – ν. 4194/2013, όπως ισχύει- ,σε συνδυασμό με τα προβλεπόμενα στο Παράρτημα Ι αυτού ή με βάση συμφωνία κατ΄άρθρο 58 του Κώδικα περί Δικηγόρων – ν. 4194/2013,όπως ισχύει-), β) παράσταση του/της δικηγόρου ενώπιον του ακροατηρίου του Δικαστηρίου κατά τη συζήτηση της υπόθεσης όταν αυτή προσδιορισθεί ή σε όποια δικάσιμο η συζήτηση λάβει χώρα μετά από αναβολή και σύνταξη και κατάθεση υπομνήματος. Η αμοιβή του/της δικηγόρου θα ανέλθει στο ποσό αναφοράς του Κώδικα περί Δικηγόρων (ν. 4194/2013 ) για τις συγκεκριμένες δικαστικές ενέργειες.

2. Ανάθεση του δικαστικού χειρισμού της από 22/11/2023 με αριθ. καταχ. ΠΡ631/22-11-2023 Προσφυγής της τράπεζας με την επωνυμία «Τ…… E…… Α….. Ε….» κατά του Δήμου Μοσχάτου-Ταύρου, η οποία συζητείται την 13/01/2025 ενώπιον του Τριμελούς Διοικητικού Εφετείου Πειραιά (Ι Τμήμα) ή σε κάθε μετ΄ αναβολή συζήτηση, με την οποία η προσφεύγουσα ζητά να γίνει δεκτή η προσφυγή της και να ακυρωθεί η υπ΄ αριθμόν 17980/05-10-2023 πράξη επιβολής εισφοράς σε χρήμα: α) συνδρομή του/της δικηγόρου κατά τη σύνταξη απόψεων και τον σχηματισμό διοικητικού φακέλου, σε συνεργασία με κάθε αρμόδια Υπηρεσία του Δήμου, στο πλαίσιο της υποχρέωσης του Δήμου κατά τα άρθρα 129 και 149 Κώδικα Διοικητικής Δικονομίας να αποστείλει απόψεις και διοικητικό φάκελο στο Δικαστήριο. Η αμοιβή του δικηγόρου για την ενέργεια αυτή θα καθοριστεί με βάση τις διατάξεις του Κώδικα Δικηγόρων για εξωδικαστική απασχόληση (αμοιβή με χρονοχρέωση κατ΄άρθρο 59 του Κώδικα περί Δικηγόρων – ν. 4194/2013, όπως ισχύει- ,σε συνδυασμό με τα προβλεπόμενα στο Παράρτημα Ι αυτού ή με βάση συμφωνία κατ΄άρθρο 58 του Κώδικα περί Δικηγόρων – ν. 4194/2013,όπως ισχύει-), β) παράσταση του/της δικηγόρου ενώπιον του ακροατηρίου του Δικαστηρίου κατά τη συζήτηση της υπόθεσης όταν αυτή προσδιορισθεί ή σε όποια δικάσιμο η συζήτηση λάβει χώρα μετά από αναβολή και σύνταξη και κατάθεση υπομνήματος. Η αμοιβή του/της δικηγόρου θα ανέλθει στο ποσό αναφοράς του Κώδικα περί Δικηγόρων (ν. 4194/2013 ) για τις συγκεκριμένες δικαστικές ενέργειες.

3. Ανάθεση της παροχής συμβουλευτικών συμβουλών ως προς το νομικό χειρισμό της αποδοχής κληρονομιάς της αποβιωσάσης Β….. Ξ…., χήρας Π….. Ξ….. το γένος Σ….. και Ε…. Χ…., η οποία με την ιδιόγραφη διαθήκη της κατέλειπε στο Δήμο Μοσχάτου – Ταύρου, το ποσοστό της (20,50%) επί της πλήρους κυριότητας ενός ακινήτου που βρίσκεται στο Ταύρο στη διασταύρωση των οδών Ερατούς αρ. 1 και Δήμητρας αρ. 42 και συγκεκριμένα: Μελέτη του φακέλου της υπόθεσης, συλλογή των αναγκαίων εγγράφων από τις αρμόδιες Υπηρεσίες του Δήμου, από το αρμόδιο Κτηματολογικό Γραφείο και Υποθηκοφυλακείο, έλεγχος τίτλων στο αρμόδιο Υποθηκοφυλακείο και Κτηματολογικό Γραφείο, προετοιμασία του φακέλου που θα υποβληθεί στη Συμβολαιογράφο για την κατάρτιση της συμβολαιογραφικής πράξης αποδοχής, συνάντηση με την αρμόδια συμβολαιογράφο με σκοπό την συμπλήρωση του νομικού φακέλου, παροχή νομικών συμβουλών σχετικά με την αποδοχή κληρονομιάς, έρευνα της νομικής κατάστασης των ακινήτων. Η αμοιβή του δικηγόρου για την ενέργεια αυτή θα καθοριστεί με βάση τις διατάξεις του Κώδικα Δικηγόρων για εξωδικαστική απασχόληση (αμοιβή με χρονοχρέωση κατ΄άρθρο 59 του Κώδικα περί Δικηγόρων – ν. 4194/2013-, όπως ισχύει ,σε συνδυασμό με τα προβλεπόμενα στο Παράρτημα Ι αυτού ή με βάση συμφωνία κατ΄άρθρο 58 του Κώδικα περί Δικηγόρων – ν. 4194/2013-,όπως ισχύει.

4. Ανάθεση της παροχής συμβουλευτικών συμβουλών ως προς το νομικό χειρισμό της αποδοχής κληρονομιάς του αποβιώσαντος Α…… Κ….. του Γ….. και της Ε….ς, ο οποίος με την ιδιόγραφη διαθήκη του κατέλειπε στο τεως Δήμο Ταύρου, τη ψιλή κυριότητα σε ποσοστό 100% ενός οικοπέδου που βρίσκεται στη θέση Π…., επί της οδού Ή…. αρ. 3…, στο Ταύρο και συγκεκριμένα: Μελέτη του φακέλου της υπόθεσης, συλλογή των αναγκαίων εγγράφων από τις αρμόδιες Υπηρεσίες του Δήμου, από το αρμόδιο Κτηματολογικό Γραφείο και Υποθηκοφυλακείο, έλεγχος τίτλων στο αρμόδιο Υποθηκοφυλακείο και Κτηματολογικό Γραφείο, προετοιμασία του φακέλου που θα υποβληθεί στη Συμβολαιογράφο για την κατάρτιση της συμβολαιογραφικής πράξης αποδοχής, συνάντηση με την αρμόδια συμβολαιογράφο με σκοπό την συμπλήρωση του νομικού φακέλου, τυχόν διεκπεραίωση διόρθωσης της υπ΄ αριθμόν 5127/1994 Πράξης Εφαρμογής, παροχή νομικών συμβουλών σχετικά με την αποδοχή κληρονομιάς, έρευνα της νομικής κατάστασης των ακινήτων. Η αμοιβή του δικηγόρου για την ενέργεια αυτή θα καθοριστεί με βάση τις διατάξεις του Κώδικα Δικηγόρων για εξωδικαστική απασχόληση (αμοιβή με χρονοχρέωση κατ΄άρθρο 59 του Κώδικα περί Δικηγόρων – ν. 4194/2013-, όπως ισχύει ,σε συνδυασμό με τα προβλεπόμενα στο Παράρτημα Ι αυτού ή με βάση συμφωνία κατ΄άρθρο 58 του Κώδικα περί Δικηγόρων – ν. 4194/2013-,όπως ισχύει.

Στην περίπτωση που η Δημοτική Επιτροπή αποφασίσει κατά τα παραπάνω την ανάθεση σε εξωτερικό δικηγόρο, θα πρέπει να εξουσιοδοτηθεί ο Πρόεδρος να προσκαλέσει τον-τη δικηγόρο να βεβαιώσει ότι αποδέχεται να αναλάβει τις συγκεκριμένες υποθέσεις, σύμφωνα με τα καθοριζόμενα στην απόφαση της Δημοτικής Επιτροπής, στη συνέχεια ο/η δικηγόρος να υποβάλει οικονομική προσφορά, ακολούθως δε η αμοιβή του -της δικηγόρου θα υποβληθεί προς έγκριση στο Δημοτικό Συμβούλιο του Δήμου Μοσχάτου-Ταύρου κατά το άρθρο 281 ν. 3463/2006, όπως ισχύει. Στη συνέχεια, θα συναφθεί ιδιωτικό συμφωνητικό μεταξύ του εντολέως Δήμου Μοσχάτου-Ταύρου, νόμιμα εκπροσωπούμενου από τον Δήμαρχό του και του-της δικηγόρου που θα αναλάβει τον χειρισμό των ως άνω τρεχουσών δικαστικών υποθέσεων και την παροχή συμβουλευτικών υπηρεσιών.

Οι γνωμοδοτούντες δικηγόροι

Ηλίας Ν. Μπιζάνης Ευγενία Β. Παπαθεοδώρου